สวัสดีค่ะ วันที่11 กพ. 2561 มี พสพ.หลั่งนอกแต่ตอนเอาออก(ดึงทันค่ะ) นั่งลงและกำลังจะทำออรัล พอจับอวัยวะแฟน เห็นน้ำขาวๆคล้ายๆตกขาวกับอสุจิติดมือหนู ก็เลยถามแฟนหลั่งในหรอ?!!! แฟนบอกน้ำหล่อลื่นกับตกขาวเธอ หนูคิดว่าคงไม่มีอะไรเลยไม่ได้กินยาคุมฉุกเฉิน แต่ยังกังวล่ะ ก่อนหน้านี้ปจด.หนูมาวันที่28มกราคม หมดวันที่2กุมภา หลังจากมี พสพ. วันที่15มีตกขาวรึเลือดนี้แหละค่ะหนูไม่แน่ใจ เป็นสีน้ำตาลติดกางเกงชั้นใน วันที่16 ก็เป็นอีกค่ะแต่ดำออกน้ำตาล พอสักประมาณ4ทุ่ม รู้สึกว่ามีอะไรเปียกเหมือนปัสสาวะออกเล็ด ก็เลยเข้าห้องน้ำเช็คดู ปรากฎว่าเป็นเลือดนิดหน่อยๆคะ มีลิ่มออกมานิดหน่อย แบบนี้เรียดว่าเลือดล้างหน้าเด็กรึป่าวค่ะ? รึว่าปจด. แบบ2ครั้งต่อเดือนที่เคยอ่านมา
สวัสดีครับ สำหรับคนที่มีรอบเดือน ปกติทุกๆ 28 วัน ในกรณีที่เริ่มมีประจำเดือนวันแรกวันที่ 28 มกราคม จะมีไข่ตกในช่วง 10-11 กุมภาพันธ์ การมีเพศสัมพันธ์ในวันดังกล่าวอาจทำให้ตั้งครรภ์ได้ ในกรณีที่หลั่งนอก(Coitus interuptus) ไม่ใช่เป็นวิธีการคุมกำเนิดที่ดีนัก อาจเกิดความผิดพลาดได้มาก ถือว่ามีความเสี่ยงในการตั้งครรภ์ เลือดล้างหน้าเด็ก(Implantation Bleeding) คือเลือดที่ออก เนื่องจากกระบวนการฝังตัวของตัวอ่อนที่เยื่อบุโพรงมดลูกทำให้เส้นเลือดฝอยเส้นเล็กๆแตกออก มักเกิดหลังปฏิสนธิ 6-12 วัน เลือดที่ออกมาอาจเกิดจากกระบวนการนี้ได้ หากไม่แน่ใจว่าตั้งครรภ์หรือไม่แนะนำให้ตรวจการตั้งครรภ์หลังจากนี้ 1-2สัปดาห์ครับ